**FIȘA MĂSURII 6/6A**

Denumirea măsurii – “**Inființarea de activități neagricole”**

CODUL Măsurii - Măsura 6 / 6A

Tipul măsurii: □ INVESTIȚII

* SERVICII
* X SPRIJIN FORFETAR
1. **Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

Pe baza studiului de identificare a nevoilor din cadrul microregiunii VI-M elaborat în perioada de animare a teritoriului, s-a constatat că ocuparea și structura forței de muncă momentan este slab dezvoltată, numărul de companii care funcționează aici fiind foarte redus și nereușind să satisfacă necesarul de locuri de muncă. În astfel de condiții, forța de muncă rămasă în țară ocupă următoarele domenii: silvic; agricultura de subzistență; meșteșugitul, dar destul de timid și dezvoltarea agroturismului ca o metodă de completare a veniturilor.

În rândul activităţilor nonagricole, atât industria prelucrătoare, meșteșugurile, cât şi turismul, sectoare ce ar putea valorifica resursele şi potenţialul natural şi cultural al zonei sunt foarte slab reprezentante. În ciuda potenţialului natural, cultural şi patrimonial existent, a resurselor naturale şi resurselor pentru producerea de energii alternative (în special biomasa), numărul firmelor care activează în aceste domenii sunt aproape inexistente.

Un număr de șase localități membre GAL sunt incluse în Lista zonelor rurale cu potențial turistic ridicat și încă două din ele sunt incluse în Lista zonelor cu potențial turistic foarte ridicat. Infrastructura turistică şi serviciile turistice suport şi de agrement sunt insuficient dezvoltate, iar promovarea turistică este deficitara şi realizată în mod neprofesionist. În sectorul hotelier au fost identificate aproximativ 59 de unități de cazare. Luând în considerare potențialul turistic al întregului județ și mai ales al comunelor existente în cadrul microregiunii noastre, capacitatea de cazare ar putea fi extinsă prin dezvoltarea de activităţi agroturistice în propriile locuinţe, având în vedere că există un număr semnificativ de locuinţe mari, construite după 1990 cu banii trimişi de populaţia din zonă care a migrat în alte state europene. Sunt necesare investiţii în turism atât în infrastructură de cazare și agreement, cât și în promovare pentru consolidarea unui brand local.

Serviciile destinate firmelor, populaţiei şi cele sanitar veterinare sunt slab dezvoltate. Există un deficit major de servicii de informare, formare profesională şi consilere a populaţiei şi un acces limitat al cetățenilor la informaţii despre agricultură şi zootehnie, despre antreprenoriat, marketing, locuri de muncă.

Implementarea acestei măsuri este necesară pentru stimularea mediului de afaceri din teritoriul LEADER prin susţinerea financiară a întreprinzătorilor care realizează activităţi neagricole pentru prima dată (start-up în baza unui plan de afaceri). Măsura contribuie la: ocuparea unei părţi din excedentul de forţă de muncă existent, la diversificarea economiei din teritoriul LEADER, la creşterea veniturilor populaţiei şi a nivelului de trai, la scăderea sărăciei şi la combaterea excluderii sociale.

**Obiectiv (e) de dezvoltare rurală**

 c) obţinerea unei dezvoltări teritoriale echilibrate a economiilor şi

 comunităţilor rurale, inclusiv crearea şi menţinerea de locuri de muncă;

**Obiective specifice ale măsurii**

1. diversificarea economiei teritoriul LEADER, dezvoltarea economică a zonei şi eradicarea sărăciei;
2. dezvoltarea serviciilor pentru populaţie şi alte activităţi economice;
3. crearea de locuri de muncă de calitate în teritoriul LEADER;
4. încurajarea menținerii și dezvoltării activităților meșteșugărești tradiționale;
5. dezvoltarea turismului prin încurajarea înfiinţării tuturor tipurilor de structuri de cazare, baze de agrement etc.;

**Măsura contribuie la prioritatea/prioritățile prevăzute la art. 5, Reg. (UE) nr. 1305/2013**

P6: Promovarea incluziunii sociale, a reducerii sărăciei și a dezvoltării economice în zonele rurale

P5: Promovarea utilizării eficiente a resurselor și sprijinirea tranziției către o economie cu emisii reduse de carbon și reziliență la schimbările climatice în sectoarele agricol, alimentar și silvic

**Măsura corespunde obiectivelor art. 19 Dezvoltarea exploataţiilor şi a întreprinderilor alineatul 1a, punctul îi) activităţi neagricole în zone rurale.**

**Măsura contribuie la Domeniul de intervenție 6A Facilitarea diversificării, a înfiinţării şi a dezvoltării de întreprinderi mici, precum şi crearea de locuri de muncă.**

**Măsura contribuie la obiectivele transversale ale Reg. (UE) nr. 1305/2013:**

**Măsura contribuie la inovare şi protecţia mediului**

Proiectele selectate vor contribui la stimularea inovării prin activităţile economice nou înfiinţate, prin contribuţia adusă la dezvoltarea resurselor umane, prin crearea de locuri de muncă şi combaterea sărăciei. Toate investiţiile realizate în cadrul acestei măsuri vor fi din categoria celor „prietenoase cu mediul” fiind selectate cu prioritate proiectele care adoptă soluţii de obţinere a energiei din surse regenerabile.

**Complementaritatea cu alte măsuri din SDL**: măsura M1/1A, M2/1B, M3/1B

**Sinergia cu alte măsuri din SDL**: M7/6A,M8/6A,M9/6B,M10/6B

1. **Valoarea adăugată a măsurii**
* Stimularea activităţilor economice noi din sfera serviciilor pentru populaţie sau pentru alte activităţi economice neagricole din teritoriul GAL;
* Dezvoltarea resurselor umane și utilizarea de know-how;
* Crearea de noi locuri de muncă;
1. **Trimiteri la alte acte legislative**

Regulamentul nr. 1305/2013 cu modificările și completările ulterioare;

Regulamentul nr. 1303/2013 cu modificările și completările ulterioare;

Regulamentul nr. 1407/2013 cu modificările și completările ulterioare;

Regulamentul nr. 807/2014 cu modificările și completările ulterioare;

1. **Beneficiari direcți/indirecți (grup țintă)**

Fermieri sau membrii unei gospodării agricole, care își diversifică activitatea prin practicarea unor activități neagricole, precum și microîntreprinderile, întreprinderile mici și persoanele fizice din zone rurale (Start-up)–art 19. alin. 1, litera a, punctul ii;

* Micro-întreprinderi și întreprinderi mici existente din spațiul rural, care își propun activități neagricole, pe care nu le-au mai efectuat până la data aplicării pentru sprijin;
* Micro-întreprinderi și întreprinderi mici noi, înființate în anul depunerii aplicației de finanțare sau cu o vechime de maxim 3 ani fiscali, care nu au desfășurat activități până în momentul depunerii acesteia;
* Persoanele fizice - fermieri sau membrii unei gospodării agricole care își propun activități non-gricole;

**Beneficiarii indirecți sunt**:

* Populația din teritoriu și din regiune;
* Persoanele din categoria populaţiei active aflate în căutarea unui loc de muncă;
1. **Tip de sprijin**

Sprijinul va fi acordat sub formă de sumă forfetară pentru finanțarea înfiinţării de noi activități neagricole în teritoriul LEADER pe baza unui plan de afaceri.

Cerințe minime:

* Planul de afaceri nu poate cuprinde alte acţiuni, în afara celor specifice prezentei măsuri;
* Acordarea celei de-a doua transe este conditionată de implementarea corectă a obiectivelor stabilite prin Planul de Afaceri;
* În cazul nerespectării planului de afaceri, se recuperează prima tranșă, proporțional cu obiectivele nerealizate;
* Implementarea planului de afaceri trebuie să înceapă în termen de nouă luni de la data deciziei de acordare a ajutorului;
* Descrierea etapelor pentru dezvoltarea activității neagricole;
* Modalitatea de gestionare si implementare a planului de afaceri;
* Activitățile previzionate în scopul atingerii obiectivelor specifice propuse prin planul de afaceri;
1. **Tipuri de acțiuni eligibile și neeligibile**

 **Tipuri de acțiuni eligibile**

* Activități de producție (ex: activități de prelucrare a produselor lemnoase (producție de combustibil din biomasă – ex : fabricare de peleți); industrie metalurgică, fabricare construcții metalice, mașini, utilaje și echipamente; fabricare produse electrice, electronice) în vederea comercializării, producerea și utilizarea energiei din surse regenerabile pentru desfășurarea propriei activități, ca parte integrantă a proiectului etc.;
* Activități meșteșugărești (ex: activități de artizanat și alte activități tradiționale non-agricole (ex: olărit, brodat, prelucrarea manuală a fierului, lânii, lemnului, pielii etc.)
* Servicii (ex: medicale, sanitar-veterinare; reparații mașini, unelte, obiecte casnice; consultanță, contabilitate, juridice, audit; servicii în tehnologia informației și servicii informatice; servicii tehnice, administrative, alte servicii destinate populației din spațiul rural;
* Activități turistice (ex: servicii agroturistice de cazare, servicii de cazare în parcuri pentru rulote, camping și tabere, servicii turistice de agrement dependente sau independente de o structura de primire agro-turistică cu funcțiuni de cazare și servicii de alimentație publică, servicii de catering, servicii de ghid turistic;
* Investiții în activități de agrement, recreative, sportive (parcuri tematice de tip paintball, aventuri, amenajări areale de echitație, etc; centre de închiriere cu bunuri recreaționale și echipamente sportive: –biciclete, bărci, etc;);

 **Tipuri de acțiuni neeligibile**

* Prestarea de servicii agricole;
* Procesarea și comercializarea produselor prevăzute în Anexa 1 din Tratat;
* Achiziționarea utilajelor/echipamentelor second-hand;
1. **Condiții de eligibilitate**
* Solicitantul trebuie să se încadreze în categoria beneficiarilor eligibili
* Sediul social și punctul/punctele de lucru trebuie să fie situate în teritoriul GAL, iar activitatea va fi desfășurată în teritoriul GAL
* Implementarea planului de afaceri trebuie să înceapă în termen de nouă luni de la data deciziei de acordare a sprijinului
* Solicitantul trebuie să prezinte un Plan de afaceri pentru desfăşurarea activităţilor neagricole;

Proiectul prevede acordarea sprijinului în cel puțin două rate pe o perioadă de maximum trei ani;

1. **Criterii de selecție**
* Proiecte care includ investiții în menținerea și dezvoltarea activităților neagricole ;
* Proiecte în activități recreative/sportive şi meşteşuguri;
* Proiecte în activități productive;
* Proiecte care își propun crearea de locuri de muncă;
* Proiecte care prevăd angajarea persoanelor din grupuri vulnerabile;
* Proiecte care au un nivel ridicat de calitate a planului de afaceri;
* Proiecte derulate de tineri;
* Proiecte care includ investiții în dezvoltarea turismului și agroturismului în toate formele sale;
* Proiecte care includ investiții în crearea, menținerea şi dezvoltarea activităților meşteşugăreşti tradiționale;
* Proiecte care își propun investiții legate de furnizarea de servicii;

Criteriile de selecție vor fi detaliate suplimentar în ghidul solicitantului și vor respecta prevederile art. 49 al Reg. (UE) nr. 1305/2013 ȋn ceea ce priveşte tratamentul egal al solicitanților, o mai bună utilizare a resurselor financiare și direcționarea măsurilor în conformitate cu prioritățile Uniunii în materie de dezvoltare rurală.

1. **Sume (aplicabile) și rata sprijinului**

Cuantumul sprijinului este de

 60.000,00 €/ proiect

Sprijinul se va acorda în 2 rate pe o perioadă de maximum 3 ani, astfel:

* 75% din cuantumul sprijinului la semnarea deciziei de finanțare;
* 25% in cuantumul sprijinului se va acorda cu condiția implementării corecte a planului de afaceri;

Dosarul cererii de plată pentru a doua tranșă se depune după îndeplinirea conformității și a investițiilor propuse de beneficiar în planul de afaceri.

1. **Indicatori de monitorizare**

|  |  |
| --- | --- |
| Domenii de intervenție | Indicator de monitorizare |
| 6A | Număr de locuri de muncă nou create:1 loc de muncă |
| 1A | Cheltuieli publice totale: 156.054,00 € |